Afg‘onistonda 50 million dollarlik afyun partiyasi ushlab qolindi

Afg‘oniston janubida 50 million dollarlik narkotik moddalar partiyasi ushlab qolindi. Bu haqda AQSh va NATOning Afg‘onistondagi birlashgan harbiy guruhi qo‘mondoni Jon Nikolson bayonot berdi, deb xabar qiladi “Korrespondent.net”.

Aytilishicha, Afg‘onistonda yetishtiriladigan afyunning jahon bozoridagi ulushi 85 foizga yaqinlashadi. Narkotik xarididan tushgan daromad “Tolibon” guruhini moliyalashtirishga sarflanadi.
Yer usti reydlari va avianazorat bosqichlaridan iborat operatsiya 19-noyabr kuni o‘tkazildi. Uning davomida geroin ishlab chiqaruvchi laboratoriya va zavodlar yo‘q qilindi.
Qo‘lga olingan afyun zaxiralari yo‘q qilinadi.